ddrg/super_eurlex huggingface dataset:
Oficialusis leidinys L 091 , 09/04/1983 p. 0035 - 0035

specialusis leidimas suomių kalba: skyrius 3 tomas 16 p. 0071

specialusis leidimas ispanų kalba: skyrius 03 tomas 27 p. 0129

specialusis leidimas švedų kalba: skyrius 3 tomas 16 p. 0071

specialusis leidimas portugalų kalba skyrius 03 tomas 27 p. 0129



Komisijos direktyva 1983 m. kovo 14 d. iš dalies keičianti Tarybos direktyvos 79/117/EEB, draudžiančios pateikti į rinką ir naudoti augalų apsaugos produktus, turinčius tam tikrų veikliųjų medžiagų, priedą (83/131/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1978 m. gruodžio 21 d. Tarybos direktyvą 79/117/EEB, draudžianč2ią pateikti į rinką ir naudoti augalų apsaugos produktus, turinčius tam tikrų veikliųjų medžiagų [1], ypač į jos 6 straipsnį, kadangi dėl mokslo ir technikos žinių raidos būtina padaryti tam tikrus Direktyvos 79/117/EEB priedo pakeitimus; kadangi, atrodo, pageidautina išbraukti tam tikrą laikinai leidžiančių nukrypti nuostatų skaičių iš šioje direktyvoje nustatytų draudimų, kadangi šiuo metu yra mažiau pavojingų apdorojimo būdų; kadangi visos valstybės narės informavo Komisiją, kad jos neketina arba jau nebeketina naudotis šiomis leidžiančiomis nukrypti nuostatomis; kadangi, atrodo, vertėtų patvarų chlororganinį junginį kamfechlorą įrašyti į draudžiamų veikliųjų medžiagų sąrašą, nes jo naudojimas gali daryti kenksmingą poveikį žmonių ir gyvūnų sveikatai, o taip pat nepriimtiną neigiamą poveikį aplinkai; kadangi Komisija pasitarė su Pesticidų moksliniu komitetu dėl šio junginio; kadangi šioje direktyvoje numatytos priemonės atitinka Augalų sveikatos nuolatinio komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 79/117/EEB priedas iš dalies keičiamas taip: 1. A dalyje "Gyvsidabrio junginiai": a) 4 punkto "Alkilgyvsidabrio junginiai" a papunktis pakeičiamas taip: "Sėklinių bulvių beicavimas"; b) 5 punkte "Alkoksialkilo ir arilgyvsidabrio junginiai": aa) a papunktis išbraukiamas; bb) b, c ir d papunkčiai atitinkamai tampa a, b ir c papunkčiais. 2. B dalyje "Patvarūs chlororganiniai junginiai": a) 1 punkto "Aldrinas" a papunktis pakeičiamas taip: "dirvožemio apdorojimas nuo Otiorrhynchus daigynuose ir dekoratyvinių augalų lysvėse"; b) 4 punkto "DDT" a, b, c ir e papunkčiai išbraukiami; c) 7 punkto "Heptachloras" 2 skilties tekstas išbraukiamas; d) 1 skiltis po 8 punkto papildoma taip: "9. Kampfechloras". 2 straipsnis Valstybės narės priima įstatymus ir kitus teisės aktus, kurie, įsigalioję ne vėliau kaip 1984 m. spalio 1 d., įgyvendina šią direktyvą. Apie tai jos nedelsdamos praneša Komisijai. 3 straipsnis Ši direktyva skirta valstybėms narėms. Priimta Briuselyje, 1983 m. kovo 14 d. Komisijos vardu Poul Dalsager Komisijos narys [1] OL L 33, 1979 2 8, p. 36. --------------------------------------------------
Oficialusis leidinys L 206 , 29/07/1978 p. 0012 - 0012

specialusis leidimas suomių kalba: skyrius 13 tomas 8 p. 0161

specialusis leidimas graikų k.: skyrius 03 tomas 22 p. 0066

specialusis leidimas švedų kalba: skyrius 13 tomas 8 p. 0161

specialusis leidimas ispanų kalba: skyrius 13 tomas 8 p. 0211

specialusis leidimas portugalų kalba skyrius 13 tomas 8 p. 0211



Tarybos direktyva 1978 m. birželio 19 d. pirmąjį kartą iš dalies keičianti Direktyvą 76/118/EEB dėl valstybių narių įstatymų, susijusių su iš dalies arba visiškai dehidratuotu žmonėms vartoti skirtu konservuotu pienu, suderinimo (78/630/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi 1975 m. gruodžio 18 d. Tarybos direktyvos 76/118/EEB dėl valstybių narių įstatymų, susijusių su iš dalies arba visiškai dehidratuotu žmonėms vartoti skirtu konservuotu pienu, suderinimo [3] 3 straipsnio 1 dalyje nustatyta, kad direktyvos priede apibrėžtiems produktams pavadinti gali būti vartojami tik ten nurodyti pavadinimai; kadangi to paties straipsnio 1 dalies c punkte yra nurodytas ir apibrėžtas pavadinimas "sutirštintas iš dalies nugriebtas nesaldintas pienas"; kadangi pagal šią nuostatą tik pienas, kurį galima pardavinėti mažmeninėje prekyboje šiuo pavadinimu, yra iš dalies dehidratuotas pienas, kurių riebumas yra 4,0–4,5 % masės ir 24 % sausųjų pieno medžiagų; kadangi, atsižvelgiant į pirkėjų sugebėjimą suprasti, Direktyvos 76/118/EEB 3 straipsnio 2 dalyje nustatomi tam tikri pavadinimai, kurie gali būti vartojami atitinkamų valstybių narių teritorijoje; kadangi panašių sunkumų kilo kai kuriose valstybėse narėse dėl sutirštinto iš dalies nugriebto nesaldinto pieno, kuris gali būti parduodamas mažmeninėje prekyboje, pavadinimo; kadangi dėl to toms valstybėms turi būti suteikta pasirinkimo galimybė, nustatyta Direktyvos 76/118/EEB 3 straipsnio 2 dalyje, susijusi su produktų, turinčių pirmiau minėtą pavadinimą, pardavimu mažmeninėje prekyboje, PRIĖMĖ ŠIĄ DIREKTYVĄ: 1 straipsnis Direktyvos 76/118/EEB 3 straipsnio 2 dalis papildoma taip: "d) "Geëvaporeerde halfvolle melk" Belgijoje ir Nyderlanduose ir "lait demi-écrémé concentré" ir "lait demi-écrémé concentré non sucré" Belgijoje, Prancūzijoje ir Liuksemburge ženklinant mažmeninėje prekyboje parduodamus produktus, apibrėžtus priedo 1 dalies c punkte." 2 straipsnis Ši direktyva skirta valstybėms narėms. Priimta Liuksemburge, 1978 m. birželio 19 d. Tarybos vardu Pirmininkas P. Dalsager [1] OL C 183, 1977 8 1, p. 59. [2] OL C 84, 1978 4 8, p. 3. [3] OL L 24, 1976 1 30, p. 49. --------------------------------------------------
(6)

2022 m. vasario 28 d. Tarnyba pagal Reglamento (ES) 2015/2283 11 straipsnį priėmė mokslinę nuomonę dėl valgomųjų dantenių Lentinula edodes miceliais fermentuotų žirnių ir ryžių baltymų kaip naujo maisto produkto pagal Reglamentą (ES) 2015/2283 saugos (angl. „SAFEty of pea and rice protein fermented by Shiitake (Lentinula edodes“) (5);
(1)

Reglamente (ES) 2016/429 nustatytos konkrečioms pagal 5 straipsnio 1 dalį į sąrašą įtrauktoms ligoms taikomos taisyklės ir nustatyta, kaip tos taisyklės turi būti taikomos įvairių kategorijų į sąrašą įtrauktoms ligoms. Reglamente (ES) 2016/429 nustatyta, kad valstybės narės turi nustatyti privalomas to reglamento 9 straipsnio 1 dalies b punkte nurodytų į sąrašą įtrauktų ligų likvidavimo programas ir savanoriškas to reglamento 9 straipsnio 1 dalies c punkte nurodytų į sąrašą įtrauktų ligų likvidavimo programas, o Komisija turi tokias programas patvirtinti. Tame reglamente taip pat nustatyta, kad Komisija patvirtina arba panaikina valstybių narių arba jų zonų ar laikymo vietų tam tikromis į sąrašą įtrauktomis ligomis, nurodytomis to reglamento 9 straipsnio 1 dalies b ir c punktuose, neužkrėstos teritorijos statusą;
31 straipsnis

Stebėtojų pareigos

c)

2. Stebėtojas per 30 dienų nuo kiekvieno žvejybos reiso pabaigos pateikia ataskaitą vėliavos valstybei narei. Ataskaita pateikiama pagal 1° platumos ir 1° ilgumos zoną. Valstybės narės Komisijai ar jos paskirtai įstaigai kiekvieną ataskaitą nusiunčia per 140 dienų nuo jos gavimo dienos ir užtikrina, kad ūdomis žvejojančiuose laivuose esančių stebėtojų ataskaitos būtų siunčiamos reguliariai ištisus metus. Komisija ar jos paskirta įstaiga IOTC sekretoriatui ataskaitas persiunčia per 10 dienų nuo jų gavimo.
(4)

Europos maisto saugos tarnyba (toliau – Tarnyba) 2022 m. sausio 27 d. priimtoje nuomonėje (2) padarė išvadą, kad siūlomomis naudojimo sąlygomis Escherichia coli CCTCC M2020321 gaminamas L-valinas, tinkamu kiekiu pridedamas kaip mitybos priedas, nedaro nepageidaujamo poveikio gyvūnų sveikatai, vartotojų saugai ar aplinkai. Kalbant apie priedo saugą naudotojui, Tarnyba negalėjo padaryti išvados, ar priedas gali būti toksiškas įkvėpus, dirginti odą ar akis arba jautrinti odą ar kvėpavimo takus, ir pažymėjo, kad priedo endotoksinų aktyvumas nekelia pavojaus su priedu dirbantiems naudotojams. Be to, Tarnyba padarė išvadą, kad medžiaga laikoma veiksmingu nepakeičiamosios aminorūgšties L-valino šaltiniu gyvūnų mityboje, o tam, kad priedas būtų veiksmingas atrajotojams, jis turėtų būti apsaugotas nuo suirimo didžiajame skrandyje. Tarnyba nemanė, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitas, kurias pateikė Reglamentu (EB) Nr. 1831/2003 įsteigta etaloninė laboratorija;
(6)

2021 m. spalio 27 d. Tarnyba pagal Reglamento (ES) 2015/2283 11 straipsnį priėmė mokslinę nuomonę dėl „geležies hidroksido adipato tartrato kaip naujo maisto produkto pagal Reglamentą (ES) 2015/2283 ir kaip geležies šaltinio pagal Direktyvą 2002/46/EB saugos“ („SAFEty of Iron Hydroxide Adipate Tartrate as a Novel food pursuant to Regulation (EU) 2015/2283 and as a source of iron in the context of Directive 2002/46/EC“) (7);
(8)

pažeidimų prevencija turėtų būti vykdoma suteikiant galimybę per tam tikrą terminą iš dalies pakeisti arba atsiimti paramos paraiškas. Kai visi paramos pagal konkrečią intervencinę priemonę gavėjai tikrinami atliekant administracines patikras ir (arba) naudojant plotų stebėjimo sistemą, atgrasomasis sankcijų poveikis nėra būtinas. Todėl iš dalies pakeisti ar atsiimti paraišką turėtų būti leidžiama bet kuriuo metu iki galutinio termino, kuris yra būtinas tinkamam intervencinių priemonių administravimui. Tačiau iš dalies pakeisti ar atsiimti paraiškos neturėtų būti leidžiama dėl reikalavimų nesilaikymo, susijusio su tinkamumo finansuoti sąlygomis, kurių negalima stebėti, nustatyto pagal kitus šaltinius nei plotų stebėjimo sistema ir administracinės patikros. Be to, neturėtų būti leidžiama iš dalies pakeisti ar atsiimti paraiškos, jei paramos gavėjas buvo informuotas apie planuojamą patikrą vietoje arba jei atlikus tokią patikrą, apie kurią nebuvo pranešta iš anksto, buvo nustatyta pažeidimų. Be to, siekiant užtikrinti informacijos, būtinos Europos Parlamento ir Tarybos reglamento (ES) 2021/2115 (3) 34 straipsnio 2 dalyje numatytoms intervencinėms priemonėms, susijusioms su galvijais, avimis ir ožkomis, patikimumą, reikėtų nustatyti tokį pakeitimų atlikimo terminą, kad būtų galima keisti paramos paraišką ir atnaujinti kompiuterinės gyvulių duomenų bazės duomenis iki valstybės narės nustatytos reikalavimo identifikuoti ir užregistruoti įvykdymo datos;
(1)

pagal Reglamento (ES) 2018/858 8 straipsnio 15 dalį Komisijai suteikiami įgaliojimai nustatyti bendrus tinkamo transporto priemonių, sistemų, komponentų ir atskirų techninių mazgų atitikties tikrinimo patikrų, kurias rinkos priežiūros institucijos atlieka pagal to reglamento 8 straipsnio 1 dalį, masto nustatymo kriterijus. Komisijai taip pat suteikiami įgaliojimai nustatyti bendrus planuojamų rinkos priežiūros patikrų apžvalgos, kurią pagal Reglamento (ES) 2018/858 8 straipsnio 6 dalį valstybės narės turi pateikti Keitimosi informacija apie reikalavimų vykdymo užtikrinimą forumui (toliau – Forumas), formos kriterijus. Be to, Komisijai suteikiami įgaliojimai nustatyti bendrus išvadų po atitikties tikrinimo patikrų ataskaitos, kurią pagal to reglamento 8 straipsnio 7 dalį valstybės narės turi pateikti Forumui, formos kriterijus;
(2)

Įgyvendinimo reglamento (ES) 2020/2235 III priedo 50 skyriuje pateiktas žmonėms vartoti skirtų greitai gendančių sudėtinių produktų ir ilgai negendančių sudėtinių produktų, kurių sudėtyje yra bet koks kiekis mėsos gaminių, išskyrus želatiną, kolageną ir labai rafinuotus produktus, įvežimo į Sąjungą veterinarijos arba oficialaus sertifikato pavyzdys (COMP pavyzdys). Įgyvendinimo reglamento (ES) 2020/2235 III priedo 52 skyriuje pateiktas žmonėms vartoti skirtų greitai gendančių sudėtinių produktų ir ilgai negendančių sudėtinių produktų, kurių sudėtyje yra bet koks kiekis mėsos gaminių, vežimo tranzitu per Sąjungą į trečiąją šalį tiesiogiai arba sandėliavus Sąjungoje veterinarijos sertifikato pavyzdys (TRANSIT-COMP pavyzdys). Abiejuose pavyzdžiuose pateikiamas specialus gyvūnų sveikumo patvirtinimas, taikomas sudėtinių produktų sudėtyje esantiems pieno produktams. Tuose patvirtinimuose nustatyti terminio apdorojimo reikalavimai turėtų būti suderinti su Komisijos deleguotojo reglamento (ES) 2020/692 (5) XXVII priede nustatytais apdorojimo būdais. Be to, reikalavimas nurodyti sudėtiniuose produktuose esančių pieno produktų ir priešpienio produktų pagaminimo datas turėtų būti išbrauktas kaip perteklinis atsižvelgiant į 2 išnašoje pateiktą aprašymą, taikomą visoms gyvūninėms sudedamosioms dalims. Taip pat turėtų būti papildytos ir paaiškintos tam tikros tų pavyzdžių II dalies pastabų išnašos. Todėl Įgyvendinimo reglamento (ES) 2020/2235 III priedo 50 ir 52 skyrius reikia atitinkamai iš dalies pakeisti;
(10)

be to, 2021 m. II pusmetį išplitus susirūpinimą keliančiai delta atmainai, padaugėjo infekcijos, hospitalizavimo ir mirties atvejų, todėl valstybėms narėms teko imtis griežtų visuomenės sveikatos priemonių sveikatos priežiūros sistemų pajėgumams apsaugoti. 2022 m. pradžioje išplitus susirūpinimą keliančiai omikron atmainai staigiai išaugo COVID-19 infekcijos atvejų skaičius, ši atmaina greitai pakeitė delta atmainą ir užkrato perdavimo bendruomenėje intensyvumas visoje Sąjungoje pasiekė beprecedentį lygį. 2022 m. sausio 27 d. paskelbtame greitajame rizikos vertinime ECDC atkreipė dėmesį į tai, kad užsikrėtus omikron atmaina pacientams rečiau pasireiškia sunkūs klinikiniai padariniai, dėl kurių pacientą būtina hospitalizuoti arba gydyti intensyviosios terapijos skyriuje. Lengvesnė ligos eiga iš dalies susijusi su pačiam virusui būdingomis savybėmis, tačiau, remiantis vakcinų veiksmingumo tyrimų rezultatais, skiepijimas yra svarbus užkertant kelią sunkiems užsikrėtimo omikron atmaina klinikiniams padariniams ir kur kas veiksmingiau apsaugo nuo sunkios formos ligos, jei asmuo pasiskiepijęs trimis vakcinos dozėmis. Be to, atsižvelgiant į labai didelį užkrato perdavimo bendruomenėje mastą, dėl kurio tuo pat metu serga daug žmonių, tikėtina, kad tam tikrą laiką valstybių narių sveikatos priežiūros sistemos patirs didelių sunkumų ir visuomenė apskritai nepajėgs tinkamai funkcionuoti, daugiausia dėl to, kad daug žmonių negalės dirbti ir mokytis;
1)

4 straipsnis pakeičiamas taip: „4 straipsnis Patariamųjų tarybų struktūra ir organizavimas 1. Patariamųjų tarybų struktūra ir organizavimas atitinka ne tik Reglamento (ES) Nr. 1380/2013 43 straipsnio 1 dalies, 45 straipsnio 1–3 dalių ir III priedo nuostatas, bet ir šio straipsnio 2–7 dalis. 2. Patariamoji taryba bendru sutarimu skiria pirmininką ir bent vieną pirmininko pavaduotoją. Pirmininkas gali būti ne patariamosios tarybos narys. Jei pirmininkas skiriamas iš organizacijų, kurios yra patariamosios tarybos narės, atstovų, bent vienas iš pirmininko pavaduotojų skiriamas iš 2 straipsnyje nurodytos kategorijos sektoriaus organizacijų ir kitų interesų grupių, kurioms nepriklauso pirmininkas, narių. Šis principas, jei įmanoma, taip pat taikomas darbo grupių pirmininkams. 3. Patariamosios tarybos generalinė asamblėja: a) priima patariamosios tarybos darbo tvarkos taisykles; b) susitinka bent kartą per metus patvirtinti patariamosios tarybos metinę ataskaitą, metinį strateginį planą ir metinį biudžetą; c) sprendžia dėl patariamosios tarybos narių priskyrimo kategorijoms „sektoriaus organizacijos“ arba „kitos interesų grupės“, taikydama I priede nustatytus kriterijus ir remdamasi objektyvia ir patikrinama informacija, pavyzdžiui, įstatų nuostatomis, narių sąrašu ir atitinkamos organizacijos veiklos pobūdžiu. 4. Generalinė asamblėja, atsižvelgdama į sektoriaus organizacijoms ir kitoms interesų grupėms atitinkamai skirtas vietas priimtus narius, skiria iš ne daugiau kaip 25 narių sudarytą vykdomąjį komitetą. Pasikonsultavusi su Komisija, generalinė asamblėja, siekdama užtikrinti deramą smulkiosios žvejybos laivynų atstovavimą, gali nuspręsti skirti vykdomąjį komitetą, kurį sudaro ne daugiau kaip 30 narių. 5. Generalinė asamblėja užtikrina nešališkus narystės mokesčius, kurie sudaro sąlygas darniai ir plačiai atstovauti visiems suinteresuotiesiems subjektams, atsižvelgdama į jų finansinį pajėgumą. 6. Vykdomasis komitetas: a) vadovauja ir valdo vykdant patariamosios tarybos užduotis pagal Reglamento (ES) Nr. 1380/2013 44 straipsnio 2 ir 3 dalis; b) rengia metinę ataskaitą, metinį strateginį planą ir metinį biudžetą; c) priima rekomendacijas ir pasiūlymus, kaip nurodyta Reglamento (ES) Nr. 1380/2013 44 straipsnio 2 dalyje. 7. Generalinė asamblėja ir vykdomasis komitetas užtikrina darnų ir platų atstovavimą visiems suinteresuotiesiems subjektams, ypatingą dėmesį skirdami kitoms interesų grupėms ir atitinkamais atvejais smulkiosios žvejybos laivynams. Smulkiosios žvejybos laivynų atstovų skaičius turėtų atitikti valstybių narių žvejybos sektoriaus dalį, kurią užima atitinkami smulkiosios žvejybos laivynai.“
(2)

Vartotojų saugos mokslinis komitetas (VSMK) 2011 m. gruodžio 13–14 d. plenariniame posėdyje priimtoje nuomonėje (2) padarė išvadą, kad M-N-MA naudojimas neviršijant 0,2 % koncentracijos nuplaunamuose gaminiuose nekelia saugos problemų. Be to, jis pažymėjo, kad medžiaga M-N-MA yra fototoksiška, o tai šioje nuomonėje įvardyta kaip susirūpinimą keliantis toksikologinio poveikio rodiklis. Medžiagą M-N-MA gali būti saugu naudoti daugelyje nenuplaunamų kosmetikos gaminių neviršijant 0,1 %, tačiau VSMK nustatė, kad negalima atmesti rizikos, kylančios šią medžiagą naudojant apsaugos nuo saulės gaminiuose arba priežiūros priemonėse nuo saulės ar gaminiuose (įskaitant kvapiąsias medžiagas), skirtuose naudoti šviesos veikiamose vietose. Be to, VSMK padarė išvadą, kad, kadangi gali vykti medžiagos M-N-MA nitrozinimas, ji neturėtų būti naudojama kartu su nitrozinimo medžiagomis, o nitrozamino kiekis turėtų būti mažesnis nei 50 μg/kg;
(5)

Komisijos deleguotuoju reglamentu (ES) 2019/2123 (3) pasienio kontrolės postuose kompetentingoms institucijoms suteikiama galimybė leisti atlikti Reglamento (ES) 2017/625 47 straipsnio 1 dalies c ir e punktuose nurodytų augalų, augalinių produktų ir kitų objektų siuntų ir negyvūninių maisto produktų ir pašarų siuntų, kurioms taikomos priemonės, numatytos to reglamento 47 straipsnio 1 dalies d, e ir f punktuose nurodytuose aktuose, tapatumo ir fizinius patikrinimus kitame nei pasienio kontrolės postas kontrolės punkte. Panašiai Deleguotuoju reglamentu (ES) 2019/2123 kompetentingoms institucijoms suteikiama galimybė atlikti augalų, augalinių produktų ir kitų objektų, nurodytų Europos Parlamento ir Tarybos reglamento (ES) 2016/2031 (4) 72 straipsnio 1 dalyje ir 74 straipsnio 1 dalyje, siuntų dokumentų patikrinimus toliau nuo pasienio kontrolės postų esančiose vietose. Tačiau Deleguotasis reglamentas (ES) 2019/2123 netaikomas augalų, augalinių produktų ir kitų objektų, nurodytų Reglamento (ES) 2017/625 47 straipsnio 1 dalies c ir e punktuose, siuntoms, jei tai yra ekologiški produktai arba perėjimo prie ekologinės gamybos laikotarpio produktai, kuriems taikoma oficiali kontrolė pasienio kontrolės postuose pagal Reglamento (ES) 2018/848 45 straipsnio 5 dalį;
(17)

siekiant Programos tikslų ir norint palengvinti piliečių ir įmonių gyvenimą reikia teikti vis dažniau skaitmenines ir visiškai prieinamas aukštos kokybės vartotojams pritaikytas viešąsias paslaugas. Taip pat reikia aktyviau vykdyti e. administracijos ir e. valdžios veiklą kartu užtikrinant tinkamą duomenų apsaugą ir privatumą. Tai reiškia, kad viešojo administravimo institucijos turės užsiimti tų viešųjų paslaugų bendru kūrimu kartu su piliečiais ir įmonėmis. Be to, nuolat ir tolygiai augant su vidaus rinka susijusiai tarpvalstybinei veiklai, reikia turėti naujausią, tikslią ir lengvai suprantamą informaciją apie įmonių ir piliečių teises. Tai reiškia, kad turėtų būti pateikiama supaprastinta informacija, paaiškinanti administracinius formalumus. Be to, būtina teikti teisines konsultacijas ir padėti spręsti problemas, kurios kyla tarpvalstybiniu lygmeniu. Be to, reikėtų remti valdžios institucijų pastangas įgyvendinti tuos tikslus, pavyzdžiui, nacionalines administravimo institucijas susieti nesudėtingai ir veiksmingai, taip pat teikti informaciją ir lengvinti keitimąsi informacija, kuria būtų paaiškinama, kaip praktiškai veikia vidaus rinka. Svarbų vaidmenį tuo atžvilgiu jau atlieka esamos vidaus rinkos valdymo priemonės ir reikėtų toliau gerinti jų kokybę, matomumą, skaidrumą ir patikimumą. Todėl Programa turėtų būti remiamos šios esamos vidaus rinkos valdymo priemonės: portalas „Jūsų Europa“, kuris turėtų tapti pagrindu būsimiems bendriesiems skaitmeniniams vartams, portalas „Jūsų Europos patarėjas“, Vidaus rinkos problemų sprendimo tinklas (SOLVIT), Vidaus rinkos informacinė sistema ir bendrosios rinkos rezultatų suvestinė;
(7)

2021 m. gegužės 28 d. Tarptautinė jūrų tyrinėjimo taryba (ICES) paskelbė metinę rekomendaciją dėl Baltijos jūros išteklių. Ji nurodė, kad vakarinės Baltijos jūros dalies silkių biomasės ICES 20–24 pakvadračiuose dydis atitinka tik 54 % ribinės neršiančių žuvų išteklių biomasės atskaitos taško (Blim), kurios nesiekiant gali būti, kad sumažės reprodukcinis pajėgumas. Be to, vertinant istoriškai išteklių pasipildymas išlieka kaip niekad mažas. Todėl ICES ketvirtus metus iš eilės paskelbė rekomendaciją dėl nulinio vakarinės Baltijos jūros dalies silkių laimikio. Todėl pagal Reglamento (ES) 2016/1139 5 straipsnio 2 dalį turėtų būti imtasi visų tinkamų taisomųjų priemonių, skirtų užtikrinti, kad atitinkami ištekliai greitai atsikurtų iki dydžio, kuriam esant galima užtikrinti MSY. Be to, ta nuostata reikalaujama, kad būtų imtasi papildomų taisomųjų priemonių. Jei vakarinės Baltijos jūros dalies silkių žvejybos galimybės būtų nustatytos laikantis ICES rekomendacijoje nurodyto lygio, įpareigojimo iškrauti visą laimikį taikymas mišriajai žvejybai, per kurią sužvejojama vakarinės Baltijos jūros dalies silkių priegauda, sukeltų žvejybą stabdančios žuvų rūšies reiškinį. Vykdant mišriąją žvejybą yra sunku visus išteklius tuo pačiu metu žvejoti laikantis MSY, todėl tam, kad būtų galima užtikrinti tinkamą pusiausvyrą tarp, viena vertus, leidimo tęsti kitų išteklių žvejybą siekiant išvengti potencialiai didelių socioekonominių jos nutraukimo padarinių ir, kita vertus, būtinybės užtikrinti gerą biologinę išteklių būklę, tikslinga nustatyti konkretų vakarinės Baltijos jūros dalies silkių priegaudos BLSK. Vis dėlto per žvejybos operacijas, vykdomas išimtinai mokslinių tyrimų tikslais ir visapusiškai laikantis Europos Parlamento ir Tarybos reglamento (ES) 2019/1241 (3) 25 straipsnyje nustatytų sąlygų, taip pat žvejams vykdant mažos apimties priekrantės žvejybą tam tikrais pasyviosios žvejybos įrankiais, tikslingai žvejoti vakarinės Baltijos jūros dalies silkes turėtų būti leidžiama. BLSK turėtų būti tokio dydžio, kad nepadidėtų žuvų mirtingumas ir būtų suteiktos paskatos gerinti selektyvumą ir vengti priegaudos;
—

ritiniais arba suvyniotomis juostelėmis, kurių storis ne mažesnis kaip 0,03 mm, bet mažesnis kaip 0,2 mm, kurių KN kodai šiuo metu yra ex 7606 11 10 (TARIC kodai 7606111025, 7606111086), ex 7606 11 91 (TARIC kodai 7606119125, 7606119186), ex 7606 11 93 (TARIC kodai 7606119325, 7606119386), ex 7606 11 99 (TARIC kodai 7606119925, 7606119986), ex 7606 12 20 (TARIC kodai 7606122025, 7606122088), ex 7606 12 92 (TARIC kodai 7606129225, 7606129293), ex 7606 12 93 (TARIC kodas 7606129386), ex 7606 12 99 (TARIC kodai 7606129925 ir 7606129986), ex 7606 91 00 (TARIC kodai 7606910025, 7606910086), ex 7606 92 00 (TARIC kodai 7606920025, 7606920092), ex 7607 11 90 (TARIC kodai 7607119048, 7607119051, 7607119053, 7607119065, 7607119073, 7607119075, 7607119077, 7607119091, 7607119093) ir ex 7607 19 90 (TARIC kodai 7607199075, 7607199094), nustatomas galutinis antidempingo muitas.
8 straipsnis

Už didmeninį platinimą atsakingų asmenų pareigos

1. Reglamento (ES) 2019/6 101 straipsnio 3 dalyje nurodyti už didmeninį platinimą atsakingi asmenys (toliau – atsakingi asmenys) užtikrina, kad būtų laikomasi gerosios veterinarinių vaistų platinimo praktikos. Atsakingiems asmenims taikomas ne tik to reglamento 100 straipsnio 2 dalies a punkte nustatytas reikalavimas – jie turi turėti gerosios veterinarinių vaistų platinimo praktikos laikymosi kompetencijos, patirties ir žinių, be to, jie turi būti baigę šios srities mokymus.